Hu-streaming-control

=A közvetítés vezérlése=

A közvetítés vezérlését a Videotorium Live Director felületével végezhetjük el. A Live Director az alábbi funkciókkal rendelkezik:
 * Státusz vezérlés
 * Előadás és előadó választás

Közvetítés előtt
Ha már elkészültünk a közvetítő technika beüzemelésével, a közvetítésünket már láthatjuk a "Közvetítés teszt" oldalon, és az esemény kezdetére várunk, érdemes tájékoztatni a nézőinket, hogy az esemény közvetítése hamarosan megkezdődik.

Ehhez a következőket kell tennünk:


 * 1) Nyissuk meg a frissen létrehozott közvetítés lejátszó oldalát. Azaz azt a felületet, ahol egy lejátszóalkalmazásban viszontláthatjuk az általunk küldött stream-et. Fontos, hogy ugyanazzal a felhasználói fiókkal legyünk belépve a Videotorium-ra, amellyel korábban a közvetítést létrehoztuk.
 * 2) Kattintsunk a képernyő jobb alsó sarkában lévő piros színű körrel illusztrált vezérlőgombra. Ezzel láthatóvá tettük a Live Director-t.
 * 3) A bal oldali menüpontok közül kattintsunk a "Státusz" feliratúra, majd válasszuk ki a bal szélen elhelyezkedő "Hamarosan" súgószöveggel ellátott gombot.
 * 4) A közvetítést ezzel élesítettük, mostantól bárki számára elérhető a Videotorium főoldaláról elérhető "Élő közvetítések" felületen. A közvetítést megnyitva a nézők "A közvetítés hamarosan kezdődik." felirattal kiegészítve láthatják a stream-et.

Közvetítés élesítése
Ahhoz, hogy a közvetítés mindenki számára hozzáférhető legyen, a közvetítés státuszát "Élő közvetítés"-re kell beállítanunk.

Ehhez a következőket kell tennünk:
 * 1) Nyissuk meg a frissen létrehozott közvetítés lejátszó oldalát. Azaz azt a felületet, ahol egy lejátszóalkalmazásban viszontláthatjuk az általunk küldött stream-et. Fontos, hogy ugyanazzal a felhasználói fiókkal legyünk belépve a Videotorium-ra, amellyel korábban a közvetítést létrehoztuk.
 * 2) Kattintsunk a képernyő jobb alsó sarkában lévő piros színű körrel illusztrált vezérlőgombra. Ezzel láthatóvá tettük a Live Director-t.
 * 3) A bal oldali menüpontok közül kattintsunk a "Státusz" feliratúra, majd válasszuk ki a középen elhelyezkedő "Élő közvetítés" súgószöveggel ellátott gombot.
 * 4) A közvetítést ezzel élesítettük, mostantól bárki számára elérhető a Videotorium főoldaláról elérhető "Élő közvetítések" felületen.

Közvetítés befejezése
Amennyiben a közvetítés befejeződött, a nézőkkel is tudatnunk kell, át kell állítanunk a közvetítés státuszát befejezettre.

Ehhez a következőket kell tennünk:
 * 1) Nyissuk meg a frissen létrehozott közvetítés lejátszó oldalát. Azaz azt a felületet, ahol egy lejátszóalkalmazásban viszontláthatjuk az általunk küldött stream-et. Fontos, hogy ugyanazzal a felhasználói fiókkal legyünk belépve a Videotorium-ra, amellyel korábban a közvetítést létrehoztuk.
 * 2) Kattintsunk a képernyő jobb alsó sarkában lévő piros színű körrel illusztrált vezérlőgombra. Ezzel láthatóvá tettük a Live Director-t.
 * 3) A bal oldali menüpontok közül kattintsunk a "Státusz" feliratúra, majd válasszuk ki a jobb szélen elhelyezkedő "Vége" súgószöveggel ellátott gombot.
 * 4) A közvetítést ezzel befejeztük, több néző már nem fogja tudni elérni azt az "Élő közvetítések" felületről.

Szünet
Amennyiben az esemény programjában szünet következik, használjuk a bal oldali menü "Szünet" feliratú gombját, a Videotorium "A közvetítés nemsokára folytatódik." üzenettel tájékoztatja a nézőt. Ha előadásokkal is feltöltöttük a lejátszási listát, a Live Director a szünet végét a következő előadás kezdetéig számítja, és ezt feliratban is jelzi.

Előadás és előadó választás
Amennyiben a közvetítést megelőzően feltöltöttük az esemény programját, a Live Director középső felületén, az ún. lejátszási listán ezen előadások megjelennek. Az élő közvetítés folyamán a közvetítést végző technikus feladata, hogy az élő programhoz "szinkronizálja" a közvetítés programját. Ehhez annyit kell tennie, hogy a megfelelő előadás "play" gombjára kattint, továbbá kiválasztja az előadó személyét. Ekkor a néző számára a stream ablaka alatt láthatóvá válnak az aktuálisan futó előadás és az előadó adatai.

Amennyiben programváltozás miatt új előadást kell létrehoznunk, vagy egy meglévőt módosítanunk, válasszuk ki a Live Director "Szerkesztés" feliratú gombját. Ekkor, a gomb újra megnyomásáig (a Szerkesztés mód deaktiválásáig) az előadásokra kattintva egy új ablak nyílik meg, az előadás adataival és azok szerkesztésének lehetőségével.

Amennyiben az előadásokhoz előzetesen időpontokat is hozzárendeltünk a program felvitele közben, és úgy tapasztaljuk, az esemény programjában nincs csúszás, a Live Director-t használhatjuk automata módban is. Ehhez válasszuk ki a bal oldali menüből az "Automata mód" feliratú gombot. Ekkor a felület külső beavatkozás nélkül fog lépni a következő előadásra. Az automata módot a gomb újra megnyomásával lehet deaktiválni.